cyanic-selkie/wikianc huggingface dataset:
Nainen vailla varjoa
Taustaa
Oopperan syntyprosessi oli pidempi kuin minkään muun Straussin oopperan. Hugo von Hofmannsthal alkoi suunnitella librettoa jo vuonna 1911, mutta partituuri valmistui vasta vuonna 1917. Oopperan valmistumista viivästyttivät ensimmäinen maailmansota, oopperan musiikin haastavuus ja näyttämötekniikan vaatimukset.
Martti Siirala
Sosiaalipatologia
Siiralan ajattelu on saanut osakseen sekä vastustusta että vaikenemista. Psykiatriassa valtavirrasta poikkeavaa ajattelijaa ei oteta helposti vakavasti. Osaltaan tätä torjuntaa on saattanut provosoida myös Siiralan ärhäkkä asenne, joka tuo jossain määrin mieleen antipsykiatrian edustajana tunnetun R. D. Laingin. Siiralan suomenkielinen päätyö Peruskatsomustemme merkityksestä lääketieteessä onkin julkaistu englanniksi juuri Laingin toimittamassa kirjasarjassa. Toisin kuin Laing, Siirala piti kuitenkin mielisairautta todellisena sairautena, olkoonkin että johtaa sen alkuperän pikemminkin sosiaalisista ja antropologista tekijöistä kuin esimerkiksi omalakisista biologisista prosesseista.
Suuri Seikkailu
2003: Koli
Kolin Ukko testasi tietäjäkokelaita kilpailujen muodossa. Pienet kilpailut olivat Sampokilpailuja, joissa voittajajoukkue sai omakseen tarunhohtoisen Sammon sisällön. Avainkilpailuissa testattiin kilpailijoiden taitoja, kykyjä ja kestävyyttä – palkintona haluttu mökkisaaren avain.
2004: Kustavi
Merikarhun tittelistä kilpaillessaan seikkailijoiden kädentaidot, laivankäsittely ja henkinen kantti joutuivat koetukselle. Henkisesti heikot kilpailijat eivät kestäneet armottomalla merellä, vaan putosivat pois nopeampien ja viekkaampien miehistön jäsenten tieltä. Kilpailijoiden oli totuttava toimimaan purjelaivojen ankarassa hierarkiassa, jossa kapteeni oli ylimpänä ja jungmanni pohjimmaisena.
2005: Häme
Hävinnyt joukkue joutui käräjille, jossa katsojat pääsivät äänestämään joukkueen kapteenin ja hänen valitsemansa joukkuetoverin keskuudesta putoajan.
Uno Harva
Teologian opinnot
Harva suoritti opintonsa erinomaisin arvosanoin. Puolitoista vuotta opintojen aloittamisesta hänellä oli cum laude -arvosana Raamatun alkukielissä ja laudatur teologisissa esikäsitteissä. Teologiset opinnot päättyivät v. 1906 kiitettävin arvosanoin. Harva ei liene osallistunut sen aikaiseen osakuntien kielipoliittisin kiistoihin. Kannaltaan hän on kuitenkin ollut suomenmielinen, vaikka suorittikin opintojaan myös ruotsiksi.
Uno Harva tutkijana
Uno Harva painotti työssään uskontotieteen tieteellisen tutkimuksen luonnetta ja työskenteli lujasti osoittaakseen perustamansa tutkimusalan kriittisen näkökulman, joka oli suomalaisittain jokseenkin uusi tapa suhtautua uskontoihin. Hän suhtautui uskontoihin etupäässä perinnetutkimuksen kannalta ja oli erityisen kiinnostunut myyttien näkyvyydestä yhteisön käytännön elämässä kuten laissa, tapakulttuurissa ja seremonioissa.
Tedjärvi
Maantiede ja asutus
Keskustaajaman lisäksi kuntaan kuuluvat Novyi Posjolokin ja Mäntselän aseman (ven. Stantsija-Mjanselga) taajamat, Aitniemen (Vatnavalok), Ilomselän, Lisman, Lukinsaaren (Lukin Ostrov) ja Mäntselän (Mjanselga) kylät sekä Lisman asema. Mäntselän asemalla ja Lukinsaaressa ei ole lainkaan vakituista asutusta. Vuoden 2010 väestönlaskennan mukaan kunnan asukkaista 83 % on kansallisuudeltaan venäläisiä, 8 % karjalaisia, 5 % valkovenäläisiä ja 2 % ukrainalaisia.
Liikenne, talous ja palvelut
Kunnassa toimii kaivosteollisuutta, puunjalostuslaitos ja kolme kalanviljelylaitosta. Keskustaajaman palveluihin kuuluu lastentarha, peruskoulu, kerhotalo, kirjasto, lääkintäasema, posti ja muutama kauppa.
Nähtävyydet ja matkailu
Aitniemen, Lukinsaaren ja Mäntselän kylillä on kulttuuriperintökohteen status. Äänisen Unitsanlahdessa sijaitsevan Kolgsaaren (ven. Kolgostrov) rannalla on kivikautisia asuinpaikkoja. Rakennusmuistomerkkeihin kuuluvat 1700–1800-luvuilta peräisin olevat Lukinsaren ja Mäntselän sekä autioiksi jääneiden Kolgostrovin ja Mihiänselän (Mihejeva Selga) kylien tsasounat. Lismassa on Venäjän kansalaissodan muistomerkki. Seudulla sijaitsee useita lomakyliä.
Makigumo
Makigumo (, ’untuvapilvi’) oli keisarillisen Japanin laivaston Yūgumo-luokan hävittäjä toisessa maailmansodassa.
Palvelus
Alus suojasi 24. kesäkuuta – 7. heinäkuuta Ominaton edustalla olevaa laivastoa. Se siirrettiin 14. heinäkuuta laivueensa mukana Japanin 3. laivastoon. Alus lähti 16. elokuuta Kuresta suojaten laivastoa Trukille. Se suojasi 24. elokuuta amiraali Nagumon iskuosastoa Itäisten Salomonien taistelussa. Alus oli laivaston mukana, kunnes se purjehti 29. syyskuuta – 1. lokakuuta Trukilta Shortlandsiin. Alus kuljetti 3., 6. ja 9. lokakuuta joukkoja Guadalcanalille. Alus lähti 10. lokakuuta Shortlandsilta liittyäkseen Salomonsaarten pohjoispuolella olevaan laivastoon.
Kansainvälinen luonnonsuojeluliitto
Järjestön tarkoitus
Järjestön tavoitteena on edistää luonnon monimuotoisuuden suojelua ja varmistaa luonnonvarojen käyttö ekologisesti kestävällä tavalla. IUCN edistää luonnonsuojelututkimusta, toteuttaa erilaisia käytännön luonnonsuojeluhankkeita eri puolilla maailmaa ja edistää alan toimijoiden yhteisiä pyrkimyksiä kehittää ja toteuttaa luonnonsuojelua edistäviä toimintaohjelmia, lainsäädäntöä ja parhaita käytäntöjä.
Komissiot
Järjestön kuuden komission jäseninä on yli 10 000 vapaaehtoista asiantuntijaa ja tutkijaa noin 180 maasta. Komissioiden aihealueet ovat:
Cantores Minores
Historia
Vuosina 1987-2004 kuoroa ja vuonna 1990 perustettua Cantores Minores -musiikkiopistoa johti saksalainen professori Christian Hauschild. Hänen kaudellaan ohjelmisto painottui suurteoksiin ja arvostus varsinkin ulkomailla kasvoi entisestään eri maanosiin suuntautuneiden pitkien kiertueiden myötä. Vuoden 2005 alussa kuoron taiteellisena johtajana ja opiston rehtorina aloitti kapellimestari Hannu Norjanen, joka on itsekin kuoron kasvatti (1974–1980). Norjanen on opiskellut kuoron- ja orkesterinjohtoa Sibelius-Akatemiassa, josta hän valmistui kapellimestariksi. Hänen kaudellaan klassista kansainvälistä repertuaaria on laajennettu ja nykymusiikin osuus on lisääntynyt entisestään. Myös Cantores Minores-musiikkiopiston opetussuunnitelmaa on kehitetty aktiivisesti. Musiikillisia raja-aitoja on rikottu tekemällä yhteistyötä muun muassa Leningrad Cowboys -yhtyeen, Haloo Helsinki!-yhtyeen, Iiro Rantalan ja Paula Koivuniemen sekä Lauri Tähkän kanssa. Norjasen kauden ensimmäinen äänite 'Joululauluja' (2007) sai erinomaiset arvostelut, joissa kiitettiin kuoron puhdasta laulamista sekä soinnin kirkkautta ja kuulautta.
Kuoro
Helsinki-päivänä 12.6.2011 palkitsi Stadin Slangi ry. kuoron 'Stadin Junnu' -tittelillä. Valinnan perusteet olivat: ”Cantores Minores -junnukööri on dilkannu snygii musaleesausta överille kolmelle tuussenille junnulle. Cantiksen junnut on sjungannu tosi korkeetasosta musaa Stadis ja traisannu Stadii tunnetuks ympäri boltsii. Saletti valinta Stadin Junnuks.”
Princeps senatus
Princeps senatuksen tehtäviin kuuluivat
Christopher Hitchens
Elämä
Hitchens muutti Yhdysvaltoihin 1980-luvun alussa. Hän asui Washingtonissa. Hitchensistä tuli Yhdysvaltain kansalainen 13. huhtikuuta 2007, joka on hänen oma syntymäpäivänsä ja myös hänen sankarinsa Thomas Jeffersonin syntymäpäivä.
Oboekonsertto (Mozart)
Wolfgang Amadeus Mozartin oboekonsertto C-duurissa (K. 314) on sävelletty huhti- ja syyskuun välisenä aikana vuonna 1777. Seuraavana talvena säveltäjä itse sovitti teoksensa huilulle ja orkesterille D-duurissa. Orkesteri koostuu kahdesta oboesta, kahdesta käyrätorvesta ja jousista. Teoksen esittäminen kestää noin 20 minuuttia. Helmikuussa 1778 Friedrich Ramm oli esittänyt konserton jo viiteen otteeseen.
Ford Madox Brown
thumb|300px|Ford Madox Brown, Työ (1852–63) Ford Madox Brown (16. huhtikuuta 1821 Calais, Ranska – 6. lokakuuta 1893 Lontoo, Englanti) oli englantilainen taidemaalari. Hänet yhdistetään usein prerafaeliitteihin, mutta hän ei koskaan ollut ryhmän jäsen. Brownin tunnetuin maalaus lienee Work (Työ).
Brown opiskeli taidetta vuosina 1837–1839 Bruggessa ja Antwerpenissa. Hänen varhaistyönsä olivat romanttisia ja dramaattisia. Hän alkoi kuitenkin pian pyrkiä mahdollisimman luonnonmukaiseen esitystyyliin, ja maalaustaan Prisoner of Chillon varten hän kävi piirtämässä ruumiita sairaalan ruumishuoneella. Hän myös maalasi mielellään ulkoilmassa ateljeen sijaan.
Painosorvaus
pienoiskuva|Painosorvauskone ja sillä valmistettuja vaaseja
Suomen työtapaturmavakuutus
Suomen työtapaturma- ja ammattitautivakuutus on lakisääteinen vakuutus, joka korvaa työsuhteessa ja työtehtävissä tapahtuvista tapaturmista ja ammattitaudeista aiheutuvia menetyksiä.
Vakuutusyhtiöt ja –laitokset
Tapaturmavakuutusta hoitaa 12 vakuutusyhtiötä sekä lisäksi vakuutuslaitoksina Valtiokonttori ja MELA.
Douhetismi
Douhetismin vaikutus Suomessa
Hävittäjälentäjät, kuten majuri Richard Lorentz, kritisoivat suuntaa esittäen pommitusten olevan tehotonta maastossa hajaantuneena etenevää vihollista vastaan, koska varsinaiset ryhmitykset olisi tehty jo rauhantilassa ennen hyökkäyksen aloitusta. Lorentz kyseenalaisti Suomen mahdollisuudet hankkia riittävästi pommittajia tehtävän toteuttamiseksi pitäen suhteellisen pientä määrää kaukotiedustelukoneita riittävänä.
Ilotulitus
Ilotulitukset maailmalla
thumb|250px|Animaatio ilotulituksesta
Lainsäädännöllisiä rajoituksia
Ilotulitteiden kauppa on säänneltyä, luvanvaraista ja valvottua toimintaa. Ilotulitteiden käyttöä sääntelee räjähdeasetus (473/1993): ilotulitteiden valmistus, yleiseen kauppaan hyväksyminen, maahantuonti, varastointi, luovuttaminen ja säilytys. Käyttöä valvoo Turvallisuus- ja kemikaalivirasto (Tukes).
Henkilö, joka on luovuttanut ilotulitteita alaikäiselle tai päihtyneelle, voidaan tuomita sakkorangaistukseen. Myös alaikäinen tai päihtynyt henkilö voi saada sakkoja ilotulitteiden hallussapidosta. Myös henkilö, joka ampuu ilotulitteita ihmisjoukon keskellä, taikka rikkoo ilotulitteiden ampumisen kieltävää alueellista kieltoa, voidaan tuomita sakkoihin.
Ilotulituksen SM-kilpailut
Voittajat:
Pikavippi
Pienlainat Suomessa
Vuoden 2011 ensimmäisen vuosineljänneksen aikana keskimääräinen lainasumma oli 217 euroa keskimääräisen takaisinmaksuajan ollessa 33 vuorokautta. Keskimääräinen kulujen osuus oli noin 25 % lainapääomasta. Vuonna 2011 rekisteröityneitä lainantarjoajia oli 81 ja pikavippejä otettiin yhteensä lähes 1,5 miljoonaa kappaletta, yhteissummaltaan n. 330 miljoonaa euroa. Keskimääräinen laina-aika oli 32,6 päivää. Ylivoimaisesti suurin käyttäjäkunta oli 18–40-vuotiaat.
Suomen lainsäädäntöä
Vaikkakin suurin osa myönnetyistä pienlainoista on ollut ongelmattomia, niistä on kuitenkin nähty aiheutuvan velallisille velkaongelmia enenevässä määrin. Erityisen ongelmallisiksi ne on nähty säännöllisiä tuloja vailla oleville nuorille. Pienlainoja on pidetty ylivelkaantuneiden tapana hoitaa talouttaan, minkä on nähty johtavan velkakierteen pitenemiseen ja syvenemiseen. Yhteiskunta on puuttunut ongelmiin kiristämällä alan sääntelyä toistuvasti.
1.2.2010 alkaen luotonhakija oli tunnistettava huolellisesti ennen luottosopimuksen syntymistä. Käytännössä tämä edellytti asiakkaalta verkkopankkitunnusten käyttämistä ensimmäisellä asiointikerralla.
Pienlainojen tarve ja käyttö
Helsingin Sanomien taloustoimittaja Jyri Hännisen mukaan monille "pikavippi" on viimeinen pelastus, joka estää heitä näkemästä nälkää tai menettämästä sähköä tai puhelinliittymää viimeisinä rahattomina päivinä ennen palkkapäivää tai etuuden maksupäivää. Hänen mukaansa ei pitäisi tutkia vain pienlainojen ongelmia vaan myös sitä, miten usein ne ovat pelastaneet pulasta, ja sitä, miksi ne ovat tarpeen hyvinvointivaltiossa.
Sulo Tanninen
Sulo Akseli Tanninen (23. maaliskuuta 1896 Helsinki – 13. huhtikuuta 1974 Hämeenlinna) oli suomalainen kansakoulun opettaja ja runoilija. Hän perusti Tammelassa sijaitsevan Tannisen museon.
Guisen herttuan murha
Tuotanto
Tunnettujen teatterimiesten tekemän elokuvan ansioita olivat selkeä juonirakenne ja hienostunut lavastus. Sen esiintyjät olivat oikeita näyttelijöitä ja näyttämöllepano perustui vakiintuneisiin teatterikonventioihin. Useissa kohtauksissa hyödynnettiin syvyyssuuntaista kuvausta. Puvut ja lavasteet tavoittelivat historiallista totuudenmukaisuutta. Camille Saint-Saënsin säveltämä musiikki oli ehkä historian ensimmäinen elokuvan alkuperäissäestys. Guisen herttuan murhalla oli suuri vaikutus elokuvan kehitykseen taidemuotona. Sen marraskuussa 1908 järjestettyä ensiesitystä kommentoitiin ensimmäistä kertaa laajasti myös lehdistössä.
Anna Kaari
Andersonin vanhemmat olivat ratamestari Lars Viktor Höglund ja Anna Maria Karvonen. Hänen ensimmäinen puolisonsa oli vuosina 1931–1936 Torsten Osvald Raymond Westling (s. 27.7.1906 Tuusula, k. 17.2.1940 Ylä-Somme). Myöhemmin Anderson toimi miehitysjoukkojen tulkkina Saksassa ja muutti USA:han 1946. Vuonna 1948 hän avioitui ruotsalaisen Hjalmar Andersonin kanssa Los Angelesin West Hollywoodissa.
Hamish Carter
pienoiskuva|Hamish Carter saapumassa ensimmäisenä maaliin Chicagon triathlonissa vuonna 2005. Hamish Carter (s. 28. huhtikuuta 1971 Auckland, Uusi-Seelanti) on uusiseelantilainen triathlonisti ja olympiavoittaja. Hän kilpailee lajissa niin sanotulla olympiamatkalla.
Loppupeli (shakki)
Lähettiloppupelit
Läheteillä on pitkä kantama, ja toisin kuin ratsut ne voivat paremmin toimia tilanteessa, joissa sotilaita on molemmilla sivustoilla, ottaen kuitenkin huomioon, että lähetti pystyy liikkumaan vain puolella ruuduista. Lähetti kontrolloi aina kahdella diagonaalilla - sen liikkuessa toisen diagonaalin kontrolli häviää.
Christian Gourcuff
Christian Gourcuff (s. 5. huhtikuuta 1955 Hanvec, Ranska) on ranskalainen jalkapallovalmentaja ja entinen pelaaja.
Ura
Elokuun alussa 2019 Gourcuffista tuli FC Nantesin päävalmentaja juuri ennen Ranskan liigakauden alkua. Hän luotsasi Nantes'n koronapandemian maaliskuussa 2020 ennen aikojaan päättäneellä liigakaudella sijalle 13. Kausi 2020/21 lähti heikosti liikkeelle ja vain viisi ottelua liigassa voittanut Nantes erotti Gourcuffin joulukuun alussa 2020.
Latvajärvi (täsmennyssivu)
Latvajärvi voi tarkoittaa seuraavia:
Henry Gage
thumb|Henry Gage. Henry Tifft Gage (25. joulukuuta 1852 – 28. elokuuta 1924) oli yhdysvaltalainen lakimies ja Kalifornian republikaaninen kuvernööri vuosina 1899–1903. Hän syntyi Genevassa, New Yorkissa, ja muutti Kaliforniaan vuonna 1874.
Wolfgangsee
Liikenneyhteydet
Valtatie B158 Bad Ischlistä Salzburgiin kulkee Wolfgangseen etelärantaa pitkin. Sankt Gilgenistä siitä haarautuu valtatie B154, joka liittyy Westautobahn-moottoritiehen (Eurooppatiet 55 ja 60). Kapearaiteinen rautatie Salzburgiin lakkautettiin 1957. Järvellä kulkee kuusi matkustajalaivaa.
Suomenlapinkoira
Suomenlapinkoira on hieman keskikokoa pienempi pitkäkarvainen ja pystykorvainen paimenkoira. Se on toinen kahdesta suomalaisesta lappalaiskoirarodusta lapinporokoiran lisäksi. Rotua on käytetty alun perin porojen paimentamiseen, mutta nykyään sitä käytetään lähinnä seura- ja harrastuskoirana poronhoitoalueen ulkopuolella. Suomenlapinkoira kuuluu pystykorvaisten ja alkukantaisten koirien FCI-roturyhmään 5. Vuonna 2022 se oli Suomen kolmanneksi eniten rekisteröity koirarotu.
Paimensukuinen lapinkoira
Virallisesti suomenlapinkoira on vain yksi rotu, mutta epävirallisesti rodun sisällä on tietyistä kantakoirista polveutuva kanta, joita kutsutaan paimensukuisiksi lapinkoiriksi. Tätä kantaa pyritään kasvattamaan suomenlapinkoirarekisterin sisällä omana linjanaan. Paimensukuisen lapinkoiran pentuja syntyy vuosittain noin 300. Linjan suojelemiseksi perustettiin Paimensukuisen Lapinkoiran Seura ry vuonna 1981.
Lahden Sininen
Hartwall palautti Lahden Sinisen takaisin tuotantoon nimellä Sininen 25. maaliskuuta vuonna 2008. Olutharrastajien mielestä puolen litran tölkeissä myytävä 4,5 % vahvuinen uudestaan lanseerattu olut on hyvin miedosti humaloitu ja vaahdoltaan niukka. Hartwallin Sinisen raaka-aineita ovat vesi, ohramallas, ohratärkkelys, humala sekä hapettumisenestoaineet E300 ja E224. Kesäkuussa 2012 kauppoihin saapui myös pienemmissä 0,33 litran tölkeissä myytävä miedompi 3,5 % Sininen "kakkosolut".
Pyhäinjäännös
Kristinuskossa
Suomessa Valamon ortodoksisessa luostarissa on yli 200 pyhäinjäännöstä. Niistä vanhimmat ovat alkukirkon ajoilta, kuten ristin kappale sekä Johannes Kastajan ja apostolien jäännöksiä. Myös Lintulan luostarissa on pyhäinjäännöksiä. Lisäksi Suomen luterilaisella kirkolla on edelleen hallussaan pyhäinjäännöksiä, vaikka niitä tuhottiin paljon uskonpuhdistuksen aikana 1500-luvulla. Säilyneitä ovat esimerkiksi Pyhän Birgitan kalotti, Getsemanen kivet sekä pääkallo, jonka on uskottu kuuluneen Pyhälle Henrikille.
Benoît Sokal
Benoît Sokal (28. kesäkuuta 1954 Bryssel – 28. toukokuuta 2021 ) oli belgialainen sarjakuvapiirtäjä ja videopelisuunnittelija. Hän teki Tarkastaja Ankardo -sarjaa lähes 40 vuoden ajan.
Gelon
Samaan aikaan kun Persian kuningas Kserkses I koki häviön Salamiin taistelussa 480 eaa., Karthagon sotajoukko Hamilkar I:n johdolla hyökkäsi Syrakusan kimppuun. Gelonin johtamat sisiliankreikkalaiset voittivat huomattavasti suuremman vastustajansa Himeran taistelussa. Gelonin kuoltua hänen paikalleen tuli hänen veljensä Hieron I.
Lionel Blue
Lionel Blue (6. helmikuuta 1930 Lontoo – 19. joulukuuta 2016 ) oli brittiläinen reformijuutalainen rabbi. Hän tuli tunnetuksi liberaaleista uskonnollisista näkemyksistään, ja hän oli avoimesti homoseksuaali.
Boomhauer
Soittajat
Lähde näihin:
Uinnin maailmanmestaruuskilpailut 2011
Taitouinti
Tulokset:
Guy Fawkes
Ruutisalaliitto
Ruutisalaliiton muistoksi 5. marraskuuta on Yhdistyneessä kuningaskunnassa ja Uudessa-Seelannissa yleinen ilotulituspäivä nimeltään kokkoyö tai Guy Fawkesin yö.
Populaarikulttuurissa
Internet-järjestö Anonymousin jäsenet käyttävät Guy Fawkes -naamareita.
M/S Vana Tallinn
Käyttöhistoria
Tanskan suurin laivayhtiö DFDS tilasi vuonna 1969 aluksen nimellä Dana Regina. Alus valmistui vuonna 1974, ja se asetettiin Harwich–Esbjerg-reitille. Se oli yksi aikansa hienoimmista autolautoista. Se siirtyi vuonna 1983 Kööpenhamina–Oslo-reitille. Se myytiin vuonna 1990 Nordström & Thulin -varustamolle palvelemaan reittiä Tallinna–Tukholma Estline-yhtiön väreissä Nord Estonia -nimisenä. Sen korvasi helmikuussa 1993 M/S Estonia. Larvik Line liikennöi vuosina 1992–1994 aluksella nimellä Thor Heyerdahl.
Säästöpankintalo (Tampere)
Sotien jälkeen Tampereen Säästöpankki oli kasvanut niin suureksi, että se tarvitsi käyttöönsä Kauppakatu 14:ää laajemmat tilat. Pankki rakennutti uuden pääkonttorin osoitteeseen Hämeenkatu 12. Talon suunnitteli Harry W. Schreck vuonna 1950, ja se valmistui pari vuotta myöhemmin.
Raja (albumi)
Raja on lemiläisen thrash metal -yhtye Stam1nan kolmas albumi. Se ilmestyi 13. helmikuuta 2008, kolmisen vuotta yhtyeen esikoisalbumin julkaisun jälkeen. Albumi sijoittui Suomen albumilistalla parhaimmillaan ensimmäiseksi.
Vuoden itäuusmaalainen kylä
Vuoden itäuusmaalainen kylä valittiin 1997–2010 vuosittain. Sen jälkeen kun Itä-Uudenmaan maakunta 2011 yhdistyi Uudenmaan maakuntaan, Itä-Uudenmaan kylät voivat tulla valituiksi vuoden uusmaalaisiksi kyliksi.
John Fleming
John Fleming (10. tammikuuta 1785 Bathgate–18. marraskuuta 1857 Edinburgh) oli skottilainen eläintieteilijä ja geologi.
Kaarle Lintula
Kaarle (Kalle) Konstantin Lintula (26. syyskuuta 1886 Huittinen – 9. helmikuuta 1918 Joensuu) oli suomalainen taidemaalari.
José Théodore
Muuta
Théodoren lapsi kuoli vuonna 2010, mutta hän pelasi kuitenkin kaudella 2009–2010 yhden uransa parhaista kausista. Kauden jälkeen hän voitti Bill Masterton Trophyn sisukkuudesta, urheiluhengestä ja omistautumisesta jääkiekolle.
Textus Receptus
pienoiskuva|upright|[[Erasmus Rotterdamilainen|Erasmus Rotterdamilaisen Textus Receptuksen eli Uuden testamentin tekstin viimeinen sivu (Ilm. 22:8–21) vuodelta 1516.]] Textus Receptus (latinaa, "Vastaanotettu Teksti") on nimi, jolla tarkoitetaan ensimmäiseen, vuonna 1516 julkaistuun kreikankieliseen Uuden testamentin alkutekstiin perustuvaa Uuden testamentin tekstiperhettä.
Myöhemmät tekstiversot
Erasmuksen jälkeen tekstiä tarkistivat ja muokkasivat useat eri henkilöt, ja näin tekstistä syntyi lukuisia hieman toisistaan poikkeavia versioita. Näistä tärkeimpiä ovat Robert Estiennen (Stephanus) vuoden 1550 laitos, Theodore Bezan vuoden 1598 laitos sekä Abraham ja Bonaventura Elzevirin vuoden 1633 laitos, jonka esipuheesta tulee nimi Textus Receptus. Esipuheessa luki "textum ergo habes, nunc ab omnibus receptum", vapaasti käännettynä "näin teillä on teksti, jonka kaikki ovat nyt vastaanottaneet". Suppeammassa merkityksessä Textus Receptuksella tarkoitetaan juuri tätä Elzevirien vuoden 1633 laitosta. Pienistä eroista huolimatta kaikki edellä mainitut tekstilaitokset ovat olennaisilta osin sama teksti. Niinpä nimeä Textus Receptus voidaan käyttää viittaamaan mihin tahansa näistä.
Jyväskylän ammattiopisto
Tutkintoihin johtavan koulutuksen lisäksi Jyväskylän ammattiopisto järjestää Ammattistartti-koulutusta, perus- ja lisäopetusta (Oksa-koulutus) sekä yhdistelmäopintoja. Taiteen perusopetusta järjestetään musiikissa ja tanssissa.
Reflections Within Dissonance
Reflections Within Dissonance on yhdysvaltalaisen teknisen death metal -yhtyeen Arkaikin toinen studioalbumi, joka julkaistiin 26. tammikuuta 2010.
Idänrusokerttu
Ravinto
Hyönteissyöjä. Syksyllä myös marjat ja hedelmät.
Nicolas Edme Restif de La Bretonne
Vallankumouksen aikana
La Bretonnen julistukset suuntautuivat mahtailevina puolustamaan uusia vallanpitäjiä ja hänen aristokraattisia ystäviään, hän kuitenkin joutui epäsuosioon maineensa tähden. Lopulta hän meni poliisiministeriön palvelukseen, mutta heikko terveys pakotti hänet eläkkeelle. Hän kuoli jonkin ajan kuluttua kurjuudessa.
La Bretonnen tuotantoa on kritikoitu erittäin voimakkaasti kirjallisten puristien taholta. La Harpe kutsui häntä piikojen Voltaireksi ja katuojien Rousseauksi. Hänen tuotantoaan ovat ihailleen ja ylistäneen eritoten surrealistit, jotka "löysivät" hänen tuotantonsa 1900-luvulla. Tämä monitaitoinen romaanikirjailija, mutta myös näytelmäkirjailija ja merkittävä Jean-Jacques Rousseaun tyylisten ja muistelmiensa kirjoittaja, utopisti ja useiden uudistusten kehittelijän nykyisin kohteena melkoisen laajalle akateemiselle tutkimukselle, sillä hänessä nähdään erinomaisen tyypillinen toisen valistuskauden (1700-luvun lopun) edustaja.
La Bretonnen tuotantoa ei ole saatavissa suomennoksina.
Suggestio
Suggestioherkkyys
Suggestioherkkyys on alttiutta reagoida informaatioon ja annettuihin suggestioihin. Suggestioherkkyys on pysyvä persoonallisuuden ominaisuus, joka on herkimmillään noin 10 vuoden iästä murrosikään. Naiset ovat miehiä herkempiä suggestioille. Herkät ihmiset hyötyvät suggestioista eniten.
Libertad 1
Se on nanosatelliitti - painaa vain 1 kg - ja samalla yliopistosatelliitti - sen suunnittelivat ja rakensivat Universidad Sergio Arboledan opiskelijat. Se on teknologiakoe, jonka tarkoitus oli ensisijaisesti opettaa hankkeeseen osallistuvia opiskelijoita. Satelliitin konfiguraatio perustuu CubeSat-satelliittiin.
Johannes Kert
Johannes Kert (3. joulukuuta 1959 Petseri, Neuvostoliitto – 4. maaliskuuta 2021 ) oli virolainen poliitikko ja entinen upseeri, sotilasarvoltaan kenraaliluutnantti. Hän toimi Viron puolustusvoimien komentajana vuosina 1996–2000. Hän jäi eläkkeelle armeijasta vuonna 2008.
Toiminta Neuvostoliiton aikaan
Johannes Kert kävi koulunsa Võrussä ja jatkoi sen jälkeen Tarton yliopiston liikuntatieteellisessä tiedekunnassa. Valmistuttuaan vuonna 1981 hän työskenteli urheiluvalmentajana ja valokuvaajana. Sen jälkeen hän palveli neuvostoarmeijassa upseerina vuosina 1983–1985 yleten kapteeniksi. Hänen poalveluspaikkansa oli Neuvosto-Liettuassa. Vuonna 1988 hän valmistui Neuvosto-Ukrainan Harkovan panssariupseerien johtajakoulusta.
Noob
Noob (n00b, naabi, nuubi, nyyppä) on nettislangia ja tarkoittaa uutta pelaajaa negatiivisessa mielessä: pelaaja ei ole innokas oppimaan uutta. Noobin uskotaan olevan lyhenne englanninkielen sanasta ”newbie”. Suomalainen versio termistä on nyyppä.
Sikyóna
Kunnan osat
Vuoden 2011 kuntauudistuksesta lähtien Sikyónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Novinka
Talous ja palvelut
Kunnassa toimii maatalousyritys Novinka. Ulitina Novinkassa on pieni sahalaitos. Keskuskylän palveluihin kuuluvat alakoulu, lääkintäasema ja kerhotalo. Siellä on myös vuonna 2006 rakennettu tsasouna.
Hou Yifan
Hou Yifan (s. 27. helmikuuta 1994 Xinghua, Jiangsu, Kiinan kansantasavalta) on kiinalainen shakin suurmestari ja nelinkertainen naisten maailmanmestari.
Harri Rantanen (basisti)
Gramexin tilastojen mukaan Rantanen on Suomen 9. eniten levyttänyt studiomuusikko vuonna 2021 oltuaan siihen saakka mukana 3 864 levytyksellä. Merkittävässä osassa Rantasen studiolevytyksistä rumpalina on toiminut Anssi Nykänen, johon Rantanen tutustui jo vuonna 1986.
Kiantajärvi
Historiaa
Esihistoriallisia, muun muassa kivikautisia yli 4000 vuotta vanhoja asuinpaikkoja on Kiantajärvellä ja sen rannoilla, tunnetuimmat niistä Kalmosärkässä, Vanhassa Kirkkosaaressa, Kukkosaaressa sekä Ämmänsaaren nykyisen keskustan alueella. Myöhemmin järven rannoilla on tuotettu paljon tervaa.
Super Meat Boy
Super Meat Boy on vuonna 2010 ilmestynyt tasohyppelytyylinen indie-videopeli. Pelissä tarjotaan erilaisia hahmoluokkia, sekä niin kutsuttuja warp zone-tasoja.
Snacky
Historiaa
Snacky-hampurilaisketju toimi ensimmäisen kerran vuosina 1980–1995. Yrityksen perusti Fazer Cateringin markkinointipäällikkönä toiminut Pentti Hämeenheimo. Ensimmäinen Snacky aloitti Itäkeskuksessa vuonna 1980. Ketjussa oli yhteensä 14 kaksikaistaista autogrilliä. Ne sijaitsivat Helsingissä, Espoossa, Vantaalla, Keravalla, Hämeenlinnassa, Tampereella ja Oulussa. Snackyn tuoteinnovaatioihin kuului ruishampurilainen. 1980-luvun lopulla yrityksellä oli myös perinteisempi ruokaravintola Sun Side uudessa pääkonttorissaan Herttoniemen yritysalueella.
Albany River Rats
Capital District Islandersina seura eteni AHL:n pudotuspeleihin kolmen vuoden aikana kahdesti, mutta pudotuspelitaival katkesi kummallakin kerralla jatkopelien ensimmäisellä kierroksella. Albanyyn siirtymisensä jälkeen seura eteni pudotuspeleihin seitsemänä vuonna peräkkäin. Näinä vuosina River Rats putosi neljästi pudotuspelien ensimmäisellä kierroksella, kahdesti, kausilla 1996–1997 ja 1997–1998, pudotuspelien kolmannella kierroksella (jäljellä neljä joukkuetta) ja kerran, vuonna 1995, seura pelasi AHL:n loppuotteluissa Calder Cupin voitosta. Seura voitti pudotuspelien 1995 ensimmäisellä kierroksella Adirondack Red Wingsin suoraan neljässä ottelussa ja toisella kierroksella Providence Bruinsin voitoin 4–2. AHL:n loppuotteluissa River Rats kohtasi Fredericton Canadiensin, joka kaatui suoraan neljässä ottelussa. Menestysvuosien jälkeen River Rats jäi kaudesta 2000–2001 alkaen kuudesti peräkkäin pudotuspelien ulkopuolelle, kunnes putki katkesi kaudella 2006–2007. AHL:n runkosarjassa River Rats menestyi parhaiten kausilla 1994–1995 ja 1995–1996, joilla se oli eniten pisteitä runkosarjassa kerännyt seura. Kaudella 1994–1995 River Rats keräsi runkosarjassa 109 pistettä voitettuaan 46 ottelua, pelattuaan 17 tasan ja hävittyään 17, ja kaudella 1995–1996 seura sai kokoon 115 pistettä voitettuaan 54 ottelua, pelattuaan seitsemän tasan ja hävittyään 19.
Monet Stanley Cupin kerran tai useammin voittaneet pelaajat ovat pelanneet urallaan River Ratsin paidassa. Heitä ovat muun muassa kolmesti Stanley Cupin voittaneet Sergei Brylin ja John Madden, kahdesti Stanley Cupin voittaneet Patrik Eliáš, Jay Pandolfo ja Colin White sekä kerran Stanley Cupin voittaneet Brian Gionta, Brian Rolston ja Petr Sýkora. Muita River Ratsin riveissä pelanneita, NHL-tasolla läpilyöneitä pelaajia ovat muun muassa Brendan Morrison, Sheldon Souray ja Steve Sullivan.
Albany River Rats pelasi kotiottelunsa Times Union Center -areenalla, jonka aiempia nimiä ovat Knickerbocker Arena (1990–1997) ja Pepsi Arena (1997–2006). Seuran viimeinen pääomistaja oli Walter Robb, joka osti sen vuonna 1998 Al Lawrencelta. Seuran Albanyyn siirtänyt Lawrence oli ostanut sen vuonna 1993 Capital District Islandersin omistajalta Mike Cantanuccilta. River Ratsin omistusyhtiö oli nimeltään Capital District Sports.
Vuonna 2010 Albany River Rats muutti lähemmäksi Carolina Hurricanesin kotikaupunkia Raleighia. Seura myytiin ja yhdistettiin Charlottesta kotoisin olevaan Charlotte Checkersiin. Uusi seura jatkaa AHL-liigassa Charlotte Checkersin nimellä. River Ratsin muutettua pois Albanystä kaupungissa aloitti toimintansa uusi AHL-seura, kun New Jersey Devils siirsi farmiseuransa Lowell Devilsin Albanyyn ja nimesi sen Albany Devilsiksi.
Snacky
Historiaa
Snacky tunnettiin räväkästä ja loppuaikoina toiminnan laajuuteen nähden suurisuuntaisesta markkinoinnistaan, johon kuului showpainia, bikineihin pukeutuneita autonpesijöitä, drive-in-elokuvia, tyttökalentereita ja ilmaisia kondomeja. Mainonta ulottui pääkaupunkiseudun lisäksi muun muassa Thaimaan Hua Hinin avolavatakseihin. Vuoden 2015 jälkipuoliskolla yli puolet parin miljoonan euron liikevaihdosta kului markkinointiin, johon kuului muun muassa puolen tusinaa näyttävää mainoselokuvaa.
Linnanmäki
Lasten Päivän Säätiö
Linnanmäen omistaa Lasten Päivän Säätiö, jonka perustivat vuonna 1956 kuusi tunnettua lastensuojelutyötä tekevää järjestöä (Lastensuojelun keskusliitto ry, Barnavårdsföreningen i Finland, Ensi- ja turvakotien liitto ry, Mannerheimin Lastensuojeluliitto ry, Parasta Lapsille ry ja Pelastakaa Lapset ry). Säätiö jakaa joka vuosi tuloksestaan perustajajärjestöilleen rahaa lastensuojelutyöhön (vuonna 2015 n. 4,1 milj. euroa). Säätiön ja samalla Linnanmäen toimitusjohtaja on Pia Adlivankin. Lasten Päivän Säätiö perusti lisäksi Tykkimäen huvipuiston vuonna 1986. Myöhemmin Tykkimäen puiston omisti yhtiö, jossa Lasten Päivän säätiö oli osakkaana, mutta se luopui tästä osakkuudesta vuonna 2005.
Laitteet
thumb|Linnanmäen Vuoristorata valmistui vuonna 1950. Alun perin sen käyttöiäksi arvioitiin 15 vuotta, mutta se on käytössä yhä edelleenkin. Vuoristoradan suunnitteli tanskalainen Valdemar Lebeck, ja se oli valmistuessaan Pohjoismaiden suurin vuoristorata. Yhdysvaltalainen vuoristoratakerho American Coaster Enthusiasts (ACE) on julistanut vuoristoradan virallisesti klassikoksi. Tämän arvonimen on saanut vain 40 vuoristorataa maailmassa.
Linnanmäellä on lisäksi useita muita kohteita, kuten vesitornin sisälle rakennettu avaruusaiheinen vuoristorata Linnunrata (entinen nimi Space Express), Rinkeli-maailmanpyörä, autorata sekä yksi vesilaite (Hurjakuru). Vuoristoradoista näyttävin on 52 metriin kohoava Ukko, joka kyyditsee ihmisiä 105 km/h nopeudella. Vuonna 2017 avattiin Linnanmäen Magia, joka on paistinpannun näköinen, hyvin nopeasti pyörivä laite. Kesäkuussa 2019 huvipuistossa avattiin uutuuslaite Taiga. Se on suurin laitehankinta Suomessa, ja sen huippunopeus on 106 km/h. Laitteen tieltä jouduttiin purkamaan paljon rakennuksia.
GP2 Valencian Grand Prix
GP2 Valencian Grand Prix oli GP2-sarjan osakilpailu, joka ajettiin vuosina 2006–2007 Ricardo Tormon moottoriradalla Valenciassa Espanjassa.
Hiilinanoputki
Eläinkokeissa hiilinanoputkien on todettu vaikuttavan asbestikuitujen tapaan keuhkoihin, mikäli ne joutuvat sinne hengitysilman mukana. Kuluttajille ongelmia ei juurikaan ole odotettavissa, mutta runsaasti hiilinanoputkia käsittelevien tulisi suojautua.
Bent-sääntö
Sidoskulmat
Esimerkiksi metaanissa keskusatomi on hiili ja ligandit vetyjä. Muodoltaan tetraedrisen metaanin vetyjen väliset H-C-H sidoskulmat ovat noin 109.5°. Fluorimetaanin H-C-F sidoskulma on 108.6° ja H-C-H sidoskulma 110.3°. Vedyt ovat siis fluorimetaanissa kääntyneet fluoria kohden kuten Bent-sääntö ennustaa. pienoiskuva|172px|Fluorimetaani. Metaanin hiili-keskusatomi on sp3 hybridisoitunut, eli sen C-H sidosten hybriorbitaaleilla on 25% (1/4) s-orbitaaliluonnetta ja 75% (3/4) p-orbitaaliluonnetta. Fluorimetaanissa elektronegatiivinen fluori vetää C-F sidoksen elektroneja puoleensa, jolloin sidoksen p-orbitaaliluonne kasvaa (>75%) ja s-orbitaaliluonne vähenee (<25%). C-H sidoksille käy päinvastoin eli niiden s-orbitaaliluonne kasvaa ja s-orbitaaliluonne pienenee. P-orbitaaliluonteisempi fluori ohjaa s-orbitaaliluonteisemmat vedyt lähemmäs 90° kulmaa suhteessa itseensä, sillä täysin p-orbitaaliluonteiset orbitaalit suuntautuvat 90° kulmiin suhteessa toisiinsa. S-orbitaalien suuntautuminen taas on isotrooppista.
Bent-sääntöä voidaan usein käyttää jaksollisen järjestelmän 2. jakson atomeille (C, N, O jne.), mutta sitä voidaan soveltaa myös raskaammille atomeille kuten Si, Sn, Pb jne. ja jopa siirtymämetalleille. Esimerkiksi Me2SiCl2:n Cl-Si-Cl sidoskulma on 107.2° ja C-Si-C 114.7°. Me2TiCl2:n Cl-Ti-Cl kulma on 116.7° ja C-Ti-C 106.2° eli sidoskulma onkin elektronegatiivisten ligandien lähellä suurempi – syynä on se, että tässä on kyse sd3 hybridisaatiosta, ja d-orbitaalien suuntautuminen on erilaista kuin p-orbitaalien. Sääntö pätee siis yhä tässäkin tilantessa. Koska sääntö toimii näinkin yleisesti, voidaan se esittää johdannon esitystapaa laveammin: suurienergisempien valenssiorbitaalien luonne kasvaa elektronegatiivisimpien ligandien suuntaan.
Narodnikit
Historia
Vuonna 1879 Zemlja i voljasta irrottautui terroristiryhmä Narodnaja volja. Ryhmän johto pidätettiin tai se pakeni vuonna 1881 Aleksanteri II:n murhan jälkeen. Liikkeen johdossa toimi loppuvaiheissa Vera Figner. Vuonna 1887 pienempi ryhmä, johtajanaan Aleksandr Uljanov (Vladimir Leninin veli), yritti keisari Aleksanteri III:n salamurhaa. Uljanov teloitettiin.
Massalia (kaupunki)
Myöhempi arkaainen ja klassinen kausi
Justinus sotkee asiaa vielä enemmän kertoessaan massalialaisten sodista galleja ja liguureja vastaan sekä heidän karthagolaisia vastaan saamistaan voitoista. Hän nimittäin sanoo massalialaisten olleen liitossa Rooman kanssa jo heti Massalian perustamisesta lähtien ellei jo ennen sitä. Hän kertoo massalialaisten myös antaneen kultaa ja hopeaa maksaakseen lunnaat gallien vallattua Rooman, mistä kiitoksena Massalia olisi saanut Roomalta verovapauden ja muita etuoikeuksia, mikä on selvä virhe vielä tähän aikaan sijoitettuna; todellisuudessa Massalian ja Rooman suhde kuuluu selvästi myöhempään aikaan.
Hellenistinen ja roomalainen kausi
Kristinusko tuli Massaliaan suhteellisen varhain. Kaupunki säilytti kreikkalaisen luonteensa ja kreikan kielen aina 400-luvulle jaa. saakka. Nykyisen kaupungin nimi Marseille perustuu kaupungin latinankielisen nimen Massilia myöhäis-/kansanlatinalaiseen muotoon Marsilia.
Yhteiskunta, politiikka ja väestö
Massalian valtiomuoto oli aristokraattinen, ja Strabon sanoo sillä olleen hyvät poliittiset instituutiot. Kaupungissa oli 600-miehinen neuvosto (būlē), jonka nimi oli timukhoi ja jonka virat olivat elinikäiset. Neuvostolla oli 15-miehinen komitea, jonka käsissä oli jokapäiväinen hallinto. Näistä kolme toimivat puheenjohtajina, ja he olivat vallankäytössä ylimpinä. Yksi näistä oli ylin puheenjohtaja ja mahdollisesti eponyymi virkamies. Tämän jälkeen Strabonin tekstikohta käy epäselväksi; hän sanoo, että joko neuvoston tai 15-miehisen komitean jäsenellä tuli olla lapsia, ja tämän tuli voida osoittaa olevansa kansalainen aina kolmen sukupolven takaa. Lait olivat samanlaisia kuin Jooniassa ja laitettiin esille julkisesti. 600-miehinen neuvosto vaikuttaa säilyneen olemassa pitkään, sillä vielä Lukianos mainitsee sen.
Aristoteleen mukaan Massalia olisi ollut joskus oligarkia, ja valtiomuoto olisi sitten muuttunut demokraattisemmaksi. Tästä voidaan ehkä päätellä, että kaupunki olisi muuttunut ajan kuluessa timokratiaksi, toisin sanoen valta olisi jakautunut omaisuuden perusteella. Cicero sanoo vallan olleen niiden käsissä, jotka olivat ”valittuja ja ensimmäisiä” (selecti et principes); toisaalla hän kutsuu heitä optimaateiksi (optimates). Vaikka hallinto oli jossakin määrin tasa-arvoista, suuri osa kansasta (populus) oli kuitenkin alisteisessa asemassa. Vaikka kansalla oli vain vähän valtaa, poliittisten päätösten tekijöiksi ilmoitettiin kuitenkin būlē ja dēmos (”neuvosto ja kansa/kansankokous”), samoin kuin Roomassa Senatus populusque Romanus.
Rakennukset ja löydökset
Strabonin mukaan Massalian akropoliilla sijaitsivat Efeseion eli Efesoksen Artemiin temppeli sekä Apollon Delfinioksen temppeli. Kaupungin agoran oletetaan sijainneen nykyisen Place de Lenche -aukion paikkeilla.
Alueella on myös kaupunginmuuria ja sen portti, jonka kummallakin puolella on ollut neliskulmainen torni. Toisesta tornista on säilynyt sen perustukset ja toisesta lähinnä fasadia. Muurin jäänteet ajoittuvat 200- tai 100-luvulle eaa., ja ne on tehty edellä mainitusta vaaleanpunaisesta kivestä. Portin kautta kulkenut itä-länsisuuntainen tie, joka tuli kaupunkiin idästä Italiasta päin, jatkui kaupunginmuurien sisäpuolella decumanus maximus -katuna. Nykyisinkin sen reittiä noudattaa Grand Rue -katu.
Muut löydökset
Duodesimaalijärjestelmä
Vertailu muihin kantalukuihin
Luvulla on 12 on kuusi jakajaa: 1, 2, 3, 4, 6 ja 12, joista 2 ja 3 ovat alkulukuja. Duodesimaalijärjestelmä on tästä syystä kätevämpi lukujärjestelmä murtolukujen laskemisessa kuin esimerkiksi kymmenjärjestelmä, vigesimaalijärjestelmä, binäärijärjestelmä tai heksadesimaalijärjestelmä. Luvulla 10 on neljä jakajaa: 1, 2, 5 ja 10, joista 2 ja 5 alkulukuja. Vigesimaalijärjestelmässä tämä jakajien joukko kasvaa luvuilla 4 ja 20, eikä saada lisää alkutekijöitä. Tällöin jakajia on yhtä monta kuin duodesimaalijärjestelmässä (6), mutta kantaluku on myös suurempi. Lisäksi alkulukutekijä 5 on vähemmän hyödyllinen kuin luku 3, koska kolmasosa luvuista on kolmella jaollisia, kun taas vain viidesosa on viidellä jaollisia. Luvulla 2 on kaksi jakajaa: 1 ja 2. Luvulla 16 on viisi jakajaa: 1, 2, 4, 8 ja 16; niistä vain 2 on alkuluku.
Alkuperä
Historiallisesti katsottuna monien sivilisaatioiden ajan yksiköt perustuvat 12-järjestelmään. Eläinradan merkkejä on 12, vuodessa on kaksitoista kuukautta, ja babylonialaiset jakoivat päivän kahteentoista tuntiin. Perinteiset kiinalaiset kalenterit, kellot ja kompassit perustuvat kahteentoista maalliseen oksaan. Brittiläisen yksikköjärjestelmän jalassa on 12 tuumaa, troy-paunassa on 12 troy-unssia, vuorokaudessa on 24 (2×12) tuntia, ja monia asioita lasketaan tusinoina (12 kpl) tai krosseina (122 = 144 kpl). Roomalaiset käyttivät 12:een perustuvaa murtolukujärjestelmää, ja heidän rahayksikkönsä assi jakautui 12 unssiin. Ennen vuotta 1971 Irlanti ja Yhdistynyt kuningaskunta käyttivät rahassaan 12-20-sekajärjestelmää (12 penniä šillingissä, 20 šillinkiä eli 240 penniä Englannin tai Irlannin punnassa), ja myös Kaarle Suuri perusti rahajärjestelmän, jonka kantana olivat luvut 12 ja 20.
Bob Mathias
Vuosina 1967–1975 Mathias oli Yhdysvaltojen edustajainhuoneessa republikaanien edustajana Kaliforniasta.
Erkki-Juhani Taipale
Eläkkeelle Taipale jäi vuonna 2005, mutta toimi Suomen Asianajajaliiton säätiön puheenjohtajana vuoteen 2014 asti.
Linnunrata
Muoto
Päähaaroja Linnunradassa on kaksi: Kilven–Kentauruksen (Scutum-Centaurus) ja Perseuksen haarat. Näiden lisäksi on kolme heikompaa, pääasiassa kaasua ja nuorien tähtiä tiivistymiä sisältävää kierteishaaraa: Kulmaviivoittimen ja Jousimiehen haarat sekä Ulompi haara.
René Coty
Jules Gustave René Coty (20. maaliskuuta 1882 Le Havre, Seine-Maritime – 22. marraskuuta 1962 Le Havre, Seine-Maritime) oli Ranskan presidenttinä 1954–1959. Hän oli Ranskan neljännen tasavallan toinen ja viimeinen presidentti.
Presidenttinä
Coty voitti Ranskan presidentinvaalit 23. joulukuuta 1953 13. äänestyksessä. Hän astui virkaansa 16. tammikuuta 1954. Cotyn vaikutus Ranskan politiikkaan oli vähäisempi kuin edeltäjällään. Hänen presidenttikaudellaan käytiin veristä Algerian sotaa. Tämä kuohutti myös Ranskan sisäpolitiikkaa, ja vuonna 1958 Coty pyysikin Charles de Gaullea pääministeriksi vakauttamaan maan tilanteen.
Linnunrata
Rakenne
Linnunradan näkyvästä massasta noin 90 prosenttia on tähtiä. Suurin osa massasta on vanhoissa punaisissa tähdissä, mutta suurin osa valosta tulee nuorista ja kuumista tähdistä.
Keskus
Linnunradan keskus sijaitsee Jousimiehen tähdistön suunnalla, ja sen etäisyys Auringosta on noin 26 000 valovuotta (8 kpc). Keskustassa on tähtiä, kaasua ja pölyä, kuten muuallakin galaksissa. Pöly esiintyy erillisinä pilvinä, ja kaasu muodostaa kaaria, renkaita ja muita, selittämättömiä muotoja.
Groznyi
Groznyi (,, Sölƶa-Ġala) on Pohjois-Kaukasiassa sijaitsevan, Venäjän federaatioon kuuluvan Tšetšenian tasavallan pääkaupunki. Vuoden 2010 väestönlaskennan mukaan kaupungissa asui 271 573 ihmistä.
Toora
Historia
Modernin eksegetiikan eli raamatuntutkimuksen mukaan Pentateukki on todennäköisimmin koottu nykyiseen muotoonsa persialaisvallan aikana 400-luvulla eaa. Neljä ensimmäistä Mooseksen kirjaa on muodostettu yhdistämällä tekstejä useista vanhemmista teoksista, joille tutkijat ovat antaneet nimet Jahvisti, Elohisti ja Pappiskirja, kun taas Deuteronomium (Viides Mooseksen kirja) on ilmeisesti ollut oma kokonaisuutensa. Nämä lähdeteokset on pyritty tunnistamaan osittain tyylinsä perusteella, osittain sen perusteella, mitä nimeä Jumalasta käytetään, mutta suurelta osin niissä kerrottiin samoista muinaisajan tapahtumista. Esimerkiksi vedenpaisumuksesta on ilmeisesti ollut toisistaan poikkeavat kertomukset sekä Jahvistissa että Pappiskirjassa, ja Pentateukin lopullinen toimittaja on sijoittanut näistä lähteistä peräisin olevia katkelmia toistensa lomaan sillä tavoin, että kertomus nykyisessä muodossaan sisältää runsaasti toistoa.
Elohisti
Elohistin syntymäajasta ja -paikasta on voitu esittää vain arvauksia. Tavallisimmin on arveltu olevan peräisin Israelin kuningaskunnan kahtiajaon jälkeisestä pohjoisvaltakunnasta.
Sisältö
Sisältö kahdentuu paikoitellen. Esimerkiksi kymmenen käskyä annetaan kahteen kertaan, ensin Siinailla ja myöhemmin Moabissa. Luomiskertomuksia on kaksi. Samaten toorassa on suoranaisia ristiriitoja. Oliko Nooan arkissa eläimiä seitsemän paria vai ainoastaan yksi pari kutakin ? Abraham ja Saaran käynti Egyptissä muistuttaa heidän siirtolaisuuttaan Gerarissa. Lisäksi Toinen, Kolmas ja Viides Mooseksen kirja antavat samaa asiaa koskevia määräyksiä, mutta eri sanoin.
Zankle
Kaupunki oli kreikkalainen siirtokunta, joka tunnettiin alun perin arkaaisella kaudella nimellä Zankle, ja arkaaisen kauden ja klassisen kauden taitteesta lähtien nimellä Messene/Messana. Se sijaitsi keskeisellä paikalla merenkulun kannalta ja hallitsi Sisilian ja Italian välistä salmea, minkä ansiosta se nousi kukoistavaksi merenkulku- ja kauppakaupungiksi. Kaupunki hallitsi salmea 400-luvun eaa. alkupuolelle, jolloin herruus siirtyi Rhegionille. Se säilyi kuitenkin merkittävänä ja kukoistavana läpi koko antiikin ajan.
Ensimmäinen puunilaissota
Ennen roomalaisten saapumista karthagolaismielinen puolue vahvistui jälleen, ja kaupungissa oli karthagolainen varuskunta. Mamertiinit ajoivat nämä kuitenkin itse pois roomalaisten saavuttua Gaius Claudiuksen johdolla. Myöhemmin saapui lisää joukkoja konsuli Appius Claudiuksen johdolla. Nämä ajoivat pois karthagolaiset ja syrakusalaiset, jotka olivat juuri tehneet liiton mamertiineja vastaan ja alkaneet piirittää Messeneä. Tämän jälkeen Messeneä suojasi roomalainen varuskunta, ja kaupunki toimi koko seuranneen sodan ajan yhtenä roomalaisten päätukikohdista ja tärkeimpänä laivastotukikohtana saarella.
Roomalainen kausi
Roomalaisella kaudella Messenen seutu tunnettiin muun muassa arvostetusta viinistään, josta käytettiin nimeä Vinum Mamertinum. Sen toi ensimmäisenä muotiin Caesar.
Myöhäisantiikista keskiajalle
Kaupunki säilyi merkittävänä läpi keskiajan. Saraseenit valtasivat sen vuonna 843. Nykyinen Messina on edelleen Sisilian toiseksi tärkein kaupunki.
Venäläinen formalismi
Venäjän formalismi oli vuosina 1910–1930 vaikuttanut kulttuurintutkijoiden koulukunta Venäjällä ja Neuvostoliitossa. Suuntauksen lähtökohtana oli tieteellisyys, ja se pyrki kielitieteiden pohjalta rakentamaan omaa kirjallisuudentutkimuksen haaraansa. Erityisesti Venäjän formalistit mullistivat tekstintutkimusta dualistisella teoriallaan: kielellä on kaksi merkitystä, sekä kommunikatiivinen että esteettinen. Tällainen käsitys on koko nykystrukturalisminkin pohjana. Formalistit tutkivat silloista runoutta, proosaa ja jonkin verran myös elokuvia teksteinä.
Henkilöt ja piirit
Venäläisen formalismin alkuperäisiä ydinhenkilöitä olivat Viktor Šklovski, Juri Tynjanov ja Boris Eichenbaum. Monet formalismin ydinteesejäkin hyljeksineet kriitikot luettiin formalisteiksi yleisvaikutelman perusteella, ja toisaalta monet valtavirrasta irtautuneet kriitikot kääriytyivät formalismin kaapuun mutta loivat sisällöllisesti varsin heikkoja ja kärjistettyjä kirjoituksia.
Menševikit
Historia
Menševikit osallistuivat aktiivisesti Venäjän vuoden 1905 vallankumoukseen, jonka aikana he vaikuttivat varsinkin Pietarin työläisneuvostossa. Menševikit osallistuivat myös keisarikunnan aikaisen duuman toimintaan, vaikka pitivät sitä enemmän askeleena demokratiaa kohti kuin varsinaisena demokraattisesti valittuna parlamenttina. Suhtautuminen ensimmäiseen maailmansotaan ajoi menševikkien haltuun jääneen sosiaalidemokraattisen puolueen uuteen sisäiseen hajaannukseen vuonna 1914. Puolueen oikea siipi eli defensistit (muun muassa Georgi Plehanov ja Aleksandr Potresov) tukivat Venäjän sodankäyntiä Saksaa vastaan, kun taas Martovin johtama puolueen vasen siipi eli internationalistit kannattivat välitöntä rauhaa ilman rajamuutoksia. Vuoden 1917 helmikuun vallankumouksen jälkeen vallankumouksellisiksi defensisteiksi kutsuttu puolueen keskiryhmä (muun muassa Nikolai Tšheidze, Irakli Tsereteli ja Fjodor Dan) ilmoitti hyväksyvänsä sodan jatkamisen vallankumouksen saavutusten puolustamiseksi saksalaista imperialismia vastaan. Menševikit tulivat toukokuussa 1917 mukaan Venäjän väliaikaiseen hallitukseen ja saavuttivat vahvan aseman myös uudessa Pietarin neuvostossa. Puolue teki tässä vaiheessa yhteistyötä ennemmin väliaikaista hallitusta johtaneiden sosialistivallankumouksellisten (”eserrät”) kuin välitöntä työväenluokan vallankumousta ajaneiden bolševikkien kanssa. Väliaikaisen hallituksen sisäministeriksi tullut Tsereteli määräsi jopa vangitsemaan Leninin ja Trotskin Pietarin levottomuuksien jälkeen heinäkuussa 1917.
Menševikit vastustivat bolševikkien marraskuussa 1917 suorittamaa lokakuun vallankumousta ja tukivat lyhytikäiseksi jäänyttä Venäjän perustuslakia säätävää kansalliskokousta, jonka vaaleissa heidän äänisaaliinsa tosin jäi melko pieneksi. Menševikkipuoluetta syksystä 1917 alkaen johtanut Martov tukijoineen halusi kaataa diktatorisen bolševikkihallituksen rauhanomaisesti työväenluokan joukkovoimalla sekä toimimalla neuvostojärjestelmän sisällä laillisena oppositiona. Menševikit menestyivät keväällä 1918 hyvin neuvostojen vaaleissa, mutta bolševikkihallinto lakkautti kaikki neuvostot, jossa bolševikit olivat menettäneet enemmistönsä. Sosialistivallankumouksellisten ryhdyttyä kesällä 1918 avoimeen kapinaan menševikkien puoluejohto kieltäytyi tukemasta aseellista vastarintaa tai ympärysvaltojen interventiota, mutta monet puolueen jäsenistä liittyivät kapinallisiin ja puolueen keskuskomitean jäsen Ivan Maiski ryhtyi omin päin kapinallisen Komutš-hallituksen jäseneksi. Bolševikkihallitus lakkautti kaikki menševikkien lehdet ja esti puolueen toiminnan heinä–elokuun 1918 aikana, koska menševikkejä pidettiin vastavallankumouksellisena uhkana. Menševikkien toiminta sallittiin uudelleen 30. marraskuuta 1918. Venäjän sisällissodan myöhemmässä vaiheessa monet menševikit taistelivat bolševikkien puna-armeijan puolella valkoista armeijaa vastaan, koska pelkäsivät valkoisten voiton merkitsevän taantumuksen voittoa. Lopullisesti menševikkien toiminta julistettiin Neuvosto-Venäjällä laittomaksi Kronstadtin kapinan jälkeen vuonna 1921, jolloin puolueen johtajien oli siirryttävä pysyvään maanpakoon.